טופ גיק

היסטוריית הערוץ

טופ גיק הוקם בשנת 2012 על ידי קרין ונמרוד. הערוץ התאפיין בעיקר בתכנים שקשורים לתרבות הגיקית כגון: משחקי מחשב, סרטי קולנוע בדגש על מדע בדיוני פנטזיה וסרטי אימה, גיבורי-על, קומיקס, מדעים ועוד. בשנת 2013 הערוץ החל לגדול בצורה משמעותית ועוד צופים הצטרפו אליו. בשנת 2014 נולד לזוג בנם הבכור, מייקי, ולאחריו בשנת 2016 נולד בנם השני, טומי. 
החל משנת 2015 מקיים צוות טופ גיק הקרנות חגיגיות לסרטים גיקים רבים ביניהם "מלחמת הכוכבים", "באטמן נגד סופרמן: שחר הצדק" ו"קפטן אמריקה: מלחמת האזרחים" וגם "הנוקמים מלחמת האינסוף". להקרנות מגיעים מעריצי טופ גיק ובדרך כלל הכרטיסים להקרנה אוזלים לאחר פחות משעה. בנוסף קיימו קרין ונמרוד גם כמה וכמה מפגשי מעריצים, בהם דיברו והצטלמו עם המנויים.
בשל המגוון הרב של התכנים והעומס שייצר, הוחלט בסוף שנת 2016 לפצל את טופ גיק לשלושה ערוצים: "טופ גיק" (אוגוסט 2012) שבו נמצא רוב התוכן שלהם, "טופ גיק 2" (אוקטובר 2015) שעוסק רק בגיימינג ומועלים אליו רוב תוכן הגיימינג שלהם ו"טופ גיק 3" (פברואר 2016) שעוסק רק בצרכנות וסיקורי מוצרים, בהמשך, "טופ גיק שלוש" שינה את שמו ל-"Top Geek Unbox" (טופ גיק אנבוקס), ושוב ל"This is So Cute", והפך לערוץ באנגלית. ולאחר כך נסגר
לטופ גיק יש מסורת שבה בכל שנה, ביום האחרון של דצמבר, הם חושפים את הבחירות שלהם ושל קהל הצופים שלהם לגבי הסרט של השנה, הסדרה של השנה, השחקן הכי גרוע ועוד קטגוריות. הטקס נקרא "טקס פרסי טופ גיק" והם הציגו אותו כבר ארבע פעמים, כאשר בפעם האחרונה, ב-2017, שינו את נושא הבחירות בהקשר יוטיוב.
ב-9 במאי 2018 טופ גיק התחילו להעלות פודקאסט   שאותו הם מעלים באופן שבועי ושמו "הולכים לקולנוע".
ב-21 באוגוסט 2019 הודיעו טופ גיק על ספרם החדש בשם "דברים שלמדתי היום"  המבוסס על הפינה שלהם.

סגנון הערוץ

טופ גיק הוא ערוץ שעוסק בנושאים שקשורים לתרבות הגיקים כגון גיימינג, טכנולוגיה, מדעים, קומיקס וסרטי קולנוע, בדגש על סרטי פנטזיה ומדע בדיוני. בערוץ יש מגוון פינות וסדרות שמחולקות לנושאים שונים. הפינות המוכרות ביותר הן פינת: "בואו נשחק" בה קרין ונמרוד (בדרך כלל רק נמרוד) משחקים במשחקים ותוך כדי מביעים פרשנות (קומנטרי) על מה שקורה במשחק, מספרים בדיחות ובודקים את המשחק בסופו מביעים את דעתם. הפינה השנייה היא "הולכים לקולנוע" בה לרוב קרין מבקרת סרטים חדשים שיוצאים ומבעיה את דעתה על הסרט ונותנת סיקור כללי אודותיו. הפינה הפופולרית ביותר היא "דברים שלמדתי היום", בה נמרוד מספר על תגליות שונות בנושאים מגוונים, כשכל פרק כזה סוחף מאות אלפי צפיות. מעבר לפינות הקבועות, קיימים מדי פעם סרטונים בנושאים שונים כמו פינות נוסטלגיה, סקירת מוצרים מסוימים, סיקורים מיוחדים מעולם הקומיקס, הגרלות וגיבאווי, אתגרים, סרטוני שאלות ותשובות (q&a) וסרטוני הבעת דעה בנושאים גיקים.
בדומה לערוצי יוטיוב אחרים לערוץ סרטון פתיח (אינטרו) וסרטון סיום (האוטרו) קובעים ומשפטי פתיחה ופרידה קבועים שמיוחדים לערוץ, כל הסרטונים בטופ גיק יתחילו במשפט הפתיחה הקבוע "שלום חבר'ה" ויסתיימו במשפט "מקווים שנהנתם, נתראה בפעם הבאה! ביי ביי, ביי ביי!".

השפעת הערוץ על קהילת היוטיוב בישראל

בעקבות ההצלחה הרבה של טופ גיק נפתחו ערוצים ישראלים רבים שעוסקים בגיימינג, ובנוסף הערוצים שהומלצו על ידם קיבלו חשיפה רבה ומספר העוקבים שלהם גדל משמעותית. בנוסף טופ גיק היו מועמדים לתואר "כוכב הרשת של השנה" בטקס נבחרי הילדים אך לא זכו. 
טופ גיק (ובפרט קרין) הם ממקימי ה"טינקמפוס" - בית ספר ליוצרי תוכן ברשת שם למדו ערוצים רבים את הכלים להצלחה ביוטיוב, וטופ גיק חונכת ומקדמת ערוצים צעירים. טופ גיק הוא אחד הערוצים הפרטיים הגדולים בישראל (כלומר ערוץ שלא נפתח על ידי חברה מסחרית גדולה) ונחשב לאחד הגדולים והמשפיעים בקהילת יוטיוב הישראלית וזוכה למחוות, חיקויים, ושיתופי פעולה רבים עם יוצרי תוכן שונים.